अब एनजीटी पहुंच गया सांकरा खदान का मामला
सांकरा रेत खदान के मामले को अब एनजीटी (राष्ट्रीय हरित अधिकरण) दिल्ली के संज्ञान में ला दिया गया है। बुधवार को एनएसयूआई के राष्ट्रीय महासचिव निखिल द्विवेदी ने पत्र लिखकर मशीन से रेत निकालने के मामले की जानकारी दी है। इसके साथ ही उन्होंने प्रदेशभर में ऐसा किए जाने की बात अपने पत्र में कही है। सुप्रीम कोर्ट के आदेश का पालन प्रदेश में नहीं किया जा रहा है। सांकरा उसके उदाहरण के स्वरूप सामने आया है।
इधर एक दिन पहले ही जिला प्रशासन ने सांकरा रेत खदान के मामले में पर्यावरण संरक्षण मंडल को मशीन से रेत निकाले जाने की जानकारी दी है। उधर भिलाई से अधिकारियों की टीम भी पहुंचेंगी, जिसके बाद पूरा मामला स्पष्ट हो जाएगा।
इसके अलावा जिला प्रशासन ने रेत खदान के सीमांकन का आदेश दे दिया है। इसमें भी अवैध खनन का मामला सामने आ रहा है। हालांकि इसमें अभी रिपोर्ट आनी है। क्योंकि खदान का रकबा 17 एकड़ का है। यहां मशीन से मनमाने ढंग से रेत निकाली जा रही थी। इस पर अब दोषियों पर लगाम कसने की तैयारी है। वहीं खदान की लीज समाप्त होना तय माना जा रहा है। अब देखना यह है कि दिल्ली की टीम का इस पूरे मामले में किस तरह का रुख रहता है। हालांकि िनयम विरूद्ध काम करने के मामले मंे प्रशासन की ओर से सख्ती की उम्मीद है। साथ ही कांग्रेस ने प्रदर्शन को लेकर अपनी तैयारी भी शुरू कर दी है। इसका भी असर पड़ना तय माना जा रहा है।
नियमों को ताक में रखकर पंचायत ने काम किया
नियमों को ताक में रखकर यह काम किया गया है। एनजीटी को इस संबंध में अवगत करा दिया गया है। वहां से भी इस पर संज्ञान लिया जाएगा। यह पर्यावरण से खिलवाड़ है। अधिकारियों को भी इस पर सख्ती बरतनी चाहिए। इसके अलावा जिले में जहां भी ऐसा किया जा रहा है, वहां कार्रवाई होनी चाहिए। निखिल द्विवेदी, राष्ट्रीय महासचिव, एनएसयूआई
कार्रवाई नहीं हुई तो कांग्रेस करेगी प्रदर्शन
इधर शहर कांग्रेस कमेटी ने भी इस मामले को गंभीरता से लिया है। अध्यक्ष जितेंद्र मुदलियार ने कहा कि सांंकरा में नियमों को ताक में रखकर मशीन से रेत निकाली गई। उस पर पर जिला प्रशासन को कार्रवाई करनी चाहिए। इसमें देरी की गई तो कांग्रेस कमेटी इस पर आंदोलन करेगी। क्योंकि मामला मनमानी के साथ-साथ पर्यावरण से भी जुड़ा हुआ है। इसलिए मामले की शिकायत कर जांच और कार्रवाई की मांग की जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva